UiT Norges arktiske universitet etablerte, som første universitet i Norge, et eget bachelorstudium i politikk, økonomi og filosofi i 2008. Det ble vedtatt nedlagt av universitetsstyret i november 2016. I 2020 opprettet Universitetet i Oslo et eget bachelorstudium i FPØ. Studiet fikk svært mange søkere per studieplass, og ble umiddelbart blant de samfunnsfaglige studiene i Norge med høyest inngangskrav. Universitetet i Innlandet har tilbudt bachelor i FPØ fra og med høsten 2024. Universitetet i Bergen varslet også i 2020 at de er i gang med å etablere et bachelorstudium i FPØ.